नॅचरल्स आइस्क्रीम आता घरच्या घरी | Page 15 | Maayboli

मायबोलीचे मोबाईल अ‍ॅप (अँड्रोईड + आयओएस) सर्वांसाठी उपलब्ध आहे.
You are here: मुख्यपृष्ठ /नॅचरल्स आइस्क्रीम आता घरच्या घरी
नॅचरल्स आइस्क्रीम आता घरच्या घरी
दुध - १ वाटी/कप
साय/फ्रेश क्रिम - १ वाटी/कप
आवडत्या फळाचा गर/पल्प - १ वाटी/कप
वरील सर्व जिन्नस (साखर सोडुन) मिक्सरमध्ये एकत्र करुन फिरवुन घ्यावे. हे मिश्रण साधारण इडलीच्या मिश्रणासारखे सरबरीत असावे. (जास्त पातळ नाही, जास्त घट्टही नाही) झालेल्या मिश्रणाची चव घेउन बघावी व आवश्यकता वाटल्यास त्यात साखर घालावी. नंतर तयार मिश्रण भांड्यात काढुन डीप फ्रिजमध्ये सेट होण्यास ठेवावे. फ्रिजचे कुलींग थोडे वाढवावे. साधारणतः दुपारी सेट करायला ठेवल्यास रात्रीच्या जेवणानंतर खाता येते.
वैशिष्ट्य : पूर्ण कृतीमध्ये पाण्याचा वापर अजिबात नसल्याने आइस्क्रीममध्ये बर्फाचे खडे होत नाहित व चव अगदी नॅचरल्सचे आइस्क्रीम्स खाल्ल्यासारखी लागते.
टिप : फळाच्या गरामध्ये पाण्याचा अंश असलेली फळे (संत्र, मोसंब, कलिंगड इ.) घेउ नयेत. घट्ट गराची फळे (आंबा, सीताफळ, चिकु, स्ट्रॉबेरी, पपई) घ्यावीत.
कूकिज् एन् क्रिम आईसक्रिम
कूकिज् एन् क्रिम आईसक्रिम
ओह थँक्स सीमा मला पिस्ते जाम
मला पिस्ते जाम आवडतात म्हणून विचारल
काय मस्त कलरेय जांभूळ
काय मस्त कलरेय जांभूळ आईसक्रीमचा...
मीसुद्धा घरचीच साय वापरते. आणि देवगड हापूस चा घट्ट गर. त्यामुळे जास्त क्रिस्टल्स होत नाहीत. उन्हाळा असल्याने दूध दोन-तीन वेळा तरी पूर्ण उकळले जाते. परवा अतीशय कंट्रोल करून आईसक्रीम पूर्ण सेट केले. मस्त मस्त मस्त.... नॅचरल्स ने त्यांचा एक लॉयल क्लायंट गमावला. कमी खर्चात आणि कमी खटाटोपात आईसक्रीमप्रेमींसाठी उत्कृष्ट पर्याय
फोटो मोबाईलमध्ये आहे. लवकरच पोस्टेन.
काल याच रेसीपीने मँगो स्मूदी केलेली... अप्रतिम
मला कुल्फी करून पाहायचेय... मँगो व्हॅनिला मिक्स किंवा मँगो पिस्ता मिक्स करून बघेन लवकरच...
माझ्या प्रश्नाचे उत्तर द्या
माझ्या प्रश्नाचे उत्तर द्या प्लि़ज
वर्षा, मलाही आधी मि.पा.ची चव
वर्षा, मलाही आधी मि.पा.ची चव लागली, पण व्हॅनिला इसेन्स घातल्यावर नाही जाणवली.
६/७ तास ठेवल्यावर दगड झालाच>> सावली, दूध बदलून बघ. किंवा क्रिमचं प्रमाण वाढव.
मी आंबा केले होते. आता
मी आंबा केले होते. आता शहाळ्याचे करुन पहाते. थोडे व्हॅनीला ईसेंन्स घालेल त्यात
दूधाची आटवून वापरलं तरी मिल्क
दूधाची आटवून वापरलं तरी मिल्क पावडरची गरज पडेल का
सावली, काय भारी फोटो
सावली, काय भारी फोटो आहे
मुग्धटली, हे आता करावचं लागणार
नविन धाग्यात लिहायचेत नवे
नविन धाग्यात लिहायचेत नवे फ्लेवर्स
क्रिमचं प्रमाण वाढव. >> ओके जास्त साय घालुन बघते
दूधाची आटवून वापरलं तरी मिल्क
दूधाची आटवून वापरलं तरी मिल्क पावडरची गरज पडेल का>> वेल मी वापरले होते साय आणि मिल्क पावडर पण पल्प चे प्रमाण वाढवून यांचे प्रमाण थोडे कमी घेतले होते. त्यामुळे मँगो फ्लेवर सोबत मस्त काँबी झालेले क्रीमी फ्लेवरचे. फक्त साय वापरल्याने अगोड झालेले आणी आम्हा दोघांनाही गोड आईसक्रीम आवडत असल्याने साखर थोडी जास्त घातलेली. बाकीचे फ्लेवर्स अजून ट्राय नाही केलेत.
शनि वार मँगो आईसक्रीम केली
शनि वार मँगो आईसक्रीम केली एक्दम मस्त झाले. एकदम परफे़क्ट झाले . घ्ररचे एकदम खुष......
थन्क्यु dreamgirl , मुग्धटली
काल व्हॅनिला अणि गुलकंद करुन
काल व्हॅनिला अणि गुलकंद करुन बघितले..मस्त चव आली होती.मी thickened क्रीम वापरले..अजिबात मिल्क पावडरची चव जाणवली नाही...धन्यवाद मुग्धा
स्वस्ती डिट्टो नॅचरल्स चा पोत
स्वस्ती डिट्टो नॅचरल्स चा पोत आलाय आईसक्रीम ला वर टुटीफ्रूटी घातलं असतं तर कस्लं शाही दिसलं असतं
ड्री , हो ग पुढ्च्या वेळी
ड्री , हो ग पुढ्च्या वेळी नक्की.
गुल्कंद आईस क्रिम -- एकदम
गुल्कंद आईस क्रिम -- एकदम मस्त दिसतय..
अमुलचं फ्रेश क्रिम चं पॅक
अमुलचं फ्रेश क्रिम चं पॅक वापरुन चिक्कु आइसक्रिम केलेलं. क्रिम पातळ होतं, म्हणुन दुध टाकलंच नाही. तरिही मिश्रण थोडं पातळ वाटलं, म्हणुन अजुन मिल्क पावडर टाकली. चिक्कु गोड होते म्हणुन साखरेची गरज वाटली नाही.. आक्रि ठीक झालेलं असं माझं मत.. घरची साय वापरुनच करायला हवय. घरी मॅप्रोचा स्ट्रॉबेरी क्रश आहे. प्रमाण काय घेउ
पिस्ता फ्लेवर बदद्ल प्लीज नीट
पिस्ता फ्लेवर बदद्ल प्लीज
नीट सांगाना मला पिस्ता फ्लेवर करायचे आहे .सीमा ,जाई
आज मँगो आइस क्रीम सेट करायला
आज मँगो आइस क्रीम सेट करायला ठेऊन हपिसला जाणार. सोप्पी आहे ग रेसीपी.
काल चिक्कु आइसक्रिम केलं..
काल चिक्कु आइसक्रिम केलं.. चिक्कु पल्प थोडा जास्त घातला.. मस्त झालेलं आक्रि..... खुप खुप धन्यवाद मुग्धटली
आज मँगो आइस क्रीम सेट करायला
आज मँगो आइस क्रीम सेट करायला ठेऊन हपिसला जाणार. सोप्पी आहे ग रेसीपी. >>>>>>> अ.मा...थँक्यु... फोटो नक्की टाका हं
सगळ्यांचे आईस्क्रिम पाहून तो.पा.सु. धन्यवाद मुग्धटली.
सावली, जांभळाच नक्की ट्राय करणार. मस्त वेगळा फ्लेवर मिळाला.
मस्त आहे रेसिपी. मँगो केलं
मस्त आहे रेसिपी. मँगो केलं होतं, छान झालं होतं. आता नेक्स्ट अव्होकाडो करून बघणार आहे
काल परत चिक्कु आणि मॅप्रो चं
काल परत चिक्कु आणि मॅप्रो चं स्ट्रॉबेरी क्रश वापरुन आइसक्रिम केलं.. सगळ्यांना खुप आवडलय... सध्या मोबाइल बिघडला असल्याने फोटो काढता येत नाहिये...
सिनि हे पहा सीमा | 12 May,
जाई , मी भरड वाटून घेईन किंवा सगळेच
मिक्स करून मिक्सरमध्ये फिरवेन.
अस करून पाहा बर
राखी फोटो नंबर वन
राखी फोटो नंबर वन आंबा वापरलास का तुझ मेल्ट झालं नाहीये म्हणुन विचारतेय. दुध/क्रिम्/मिल्क पावडर कोणती वापरलीस
मुग्धटली तुमची रेसेपी खरच छान
मुग्धटली तुमची रेसेपी खरच छान आहे. मी पण १ तारखेला केला मँगो.खुप छान झाल होता,माझ्या नवरयाला तर फार म्हणजे फारच आवडला.सगळ्यात मजेची गोष्ट म्हणजे साखर घालायची विसरले पण आइसक्रिम अप्रतिम झाल होत...मी १ वाटी घेतला सगळ आंबा पण १..
मोबाईल मधिल प्रति कशा टाकु..
मोबाईल मधिल प्रति कशा टाकु..
मुग्धटली, छान पा.कृ. आहे. मी
मुग्धटली, छान पा.कृ. आहे. मी परवाच आंब्याचे आइसक्रीम करून पाहिले, मस्त झाले. नेचरल आइसक्रीम सारखेच लागते.
नवीन खाते उघडून मायबोलीकर व्हा
नवीन परवलीचा शब्द मागवा
या ग्रूपचे सभासद व्हा
स्थापना : गणेश चतुर्थी, सप्टेंबर १६, १९९६. प्रताधिकार १९९६-२०१८ मायबोली. सर्व हक्क स्वाधीन. वापराचे/वावराचे नियम


उसाचं कांडं अन् दुधाच्या भांड्याला संघर्ष अपरिहार्यच? | पुढारी	Top

होमपेज › Kolhapur › उसाचं कांडं अन् दुधाच्या भांड्याला संघर्ष अपरिहार्यच
उसाचं कांडं अन् दुधाच्या भांड्याला संघर्ष अपरिहार्यच
हमिदवाडा : मधुकर भोसले
ऊस असो, दूध निर्मिती असो की अन्य उत्पादने शेतीतून काढताना शेतकर्‍याला अपार कष्ट उपसावे लागते. या कष्टाला कधीच शॉर्टकट नसतो. तरीही या कष्टाच्या घामाचे उचित दाम मिळत नाही हे दुर्दैवच आहे. उसाच कांडं व दुधाचं भांडं यासाठी संघर्ष जणू अपरिहार्य ठरला आहे. सरकार, संघ किंवा कारखानदार कधीच भांडल्याशिवाय देत नाहीत.
पश्‍चिम महाराष्ट्र म्हणजे दूध व उसाचा पट्टा मात्र या दोन्हीसाठी गेल्या 17 - 18 वर्षांत वेळोवेळी कमालीचा संघर्ष करावा लागला. विशेष म्हणजे हा संघर्ष करताना प्रस्थपित राजकारणी किंवा आजी-माजी सत्ताधारी फारसे कधी रस्त्यावर उतरलेच नाहीत. जो टोकाचा संघर्ष केला व न्याय मिळवून दिला तोच मुळी स्वाभिमानी शेतकरी संघटनेने म्हणजेच खा. राजू शेट्टी यांच्या लढण्याच्या भूमिकेमुळेच  हीच लोकभावना सध्या दूध आंदोलनाच्या यशानंतर शेतकर्‍यांमधून व्यक्त होत आहे.
एकीकडे जगाचा पोशिंदा म्हणायचे व दुसरीकडे याच शेतकर्‍याला पिळायचे ही इथली यंत्रणा. एकीकडे प्रचंड राबायचे व दुसरीकडे चांगल्या भावाची सदैव वाट पहायची व सातत्याने रस्त्यावर संघर्षच करत रहायचा का असा प्रश्‍नदेखील या शेतकर्‍यांमधून पुढे येत आहे. अशावेळी कोल्हापूर जिल्ह्यातून दीड दशकांपूर्वी स्वाभिमानी शेतकरी संघटनेच्या माध्यमातून ऊस आंदोलनाला प्रारंभ झाला. इतर नोकरदार व व्यावसायिकांचे मोर्चे काढणे सोपे असते मात्र, शेतकर्‍यांना संघटित करणे हे एक दिव्यच असते. त्यातही अन्य संप किंवा आंदोलनात नुकसान सरकारचे किंवा संबंधित विभागाचे (शाळा, एसटी वगैरे) होत असते व शेतकरी संपात मात्र नुकसान शेतकर्‍यांचेच अधिक होते. मात्र, अशाही काळात काही प्रमाणात नुकसान होऊ दे, पण तग धरा, पुढे त्याची भरपाई होणार आहे हा विश्‍वास खा. शेट्टी यांनी ऊस आंदोलनातून जागवला व नंतरच्या तोडग्यातून त्यांनी हे सिद्ध पण करून दाखवले. 300 ते 400 रुपयांवरून 3 हजारांवर ऊस दर जाण्याच्या प्रवासात अन्य संघटना, डावे पक्ष ,काही पक्ष यांच्या आंदोलनाचा जरी अंतर्भाव असला तरी यामध्ये ठळकपणे संघर्ष पुढे आला तो स्वाभिमानी शेतकरी संघटनेनेच, अशी भावना शेतकरी स्पष्ट बोलताहेत.
ऊस आंदोलनाच्या वेळी तर अनेकदा खा. शेट्टी यांचा अभिमन्यू करण्याचा प्रयत्न झाला. मात्र, जिद्दी शेट्टी यांनी संघर्ष करीत तर कधी कै. सदाशिवराव मंडलिक यांच्यासारख्या नेत्याशी संवाद साधत आंदोलनाची हवा टिकवली व सन्मानानेच आंदोलन थांबवले. ऊस आंदोलनापेक्षा देखील दूध आंदोलन हे एक दिव्यच कारण दूध हा कमालीचा नाशिवंत घटक व अशावेळी गायीच्या दूध दरात झालेली कपातीची टायमिंग साधत खा. शेट्टी यांनी आंदोलनाचे रणशिंग फुंकले अन् यशही मिळविले.
मराठा आरक्षणासाठी करणार नवा कायदा
मुंबईत पहिल्याच दिवशी पाण्याची बोंब
‘स्वाभिमानी’चे सहकारमंत्र्यांच्या कारखान्यासमोर उपोषण
कोल्हापुरात राष्ट्रवादीच्या जागेवर काँग्रेसचा दावा
मराठा आरक्षणासाठी करणार नवा कायदा
मुंबईत पहिल्याच दिवशी पाण्याची बोंब
कोल्हापुरात राष्ट्रवादीच्या जागेवर काँग्रेसचा दावा
राष्ट्रवादीला हव्यात लोकसभेच्या दोन, तर विधानसभेच्या १५ जागा


नगरसचिव विभागाला आयुक्‍तांची तंबी | पुढारी	Top

होमपेज › Nashik › नगरसचिव विभागाला आयुक्‍तांची तंबी
नगरसचिव विभागाला आयुक्‍तांची तंबी
महासभेत ऐनवेळी येणार्‍या जादा विषयाबाबत मनपा आयुक्‍तांनी देखील आक्षेप घेत यापुढे जादा विषयांचे प्रस्ताव विषयपत्रिकेसोबत सादर करण्याचे आदेश नगरसचिव विभागाला दिले आहेत. यामुळे किमान यापुढे तरी अशा जादा विषयांना चाप बसण्याची शक्यता आहे.
बहुतांश वेळा महासभांमध्ये खातेप्रमुखांकडून तसेच काही पदाधिकार्‍यांकडून जादा विषय ऐनवेळी सादर केले जातात. खरे तर महासभेत येणार्‍या प्रत्येक प्रस्तावाविषयी मनपा आयुक्‍तांना माहिती असणे आवश्यक असते. मात्र, अनेकदा खातेप्रमुखांकडून आयुक्‍तांनाही अंधारात ठेवण्याचा प्रकार केला जातो. महासभा सुरू झाल्यानंतर त्या-त्या खात्याकडून प्रस्ताव सदस्यांना सादर केला जातो. यामुळे त्यास सदस्यांकडूनही आक्षेप घेतला जातो. गेल्या अनेक महासभांमध्ये अशा प्रकारचे अनेक जादा विषय सादर झाल्याने त्यावरून वाद निर्माण झाले. यामुळे या प्रकाराची गंभीर दखल आयुक्‍त अभिषेक कृष्णा यांनी घेवून त्याबाबत नगरसचिवांना कार्यालयीन आदेश जारी केले आहेत. दर महिन्याला होणार्‍या महासभेत नियमित विषयांचे प्रस्ताव विषयपत्रिकेसह आयुक्‍तांकडे महासभेपूर्वी सादर केले जातात. नियमित विषयांसोबतच जादा विषयांवर सभागृहात चर्चा होत असते. अशा जादा विषयांबाबतचे प्रस्ताव आयुक्‍तांकडे सादर केले जात नसल्याची बाब निदर्शनास आल्याने त्याबाबत त्यांनी नगरसचिव विभागाला पत्र देत यापुढे जादा विषयांचे प्रस्ताव विषयपत्रिकेसह आपल्या माहितीकरता महासभेपूर्वी सादर करण्याची दक्षता घ्यावी, असा इशारा दिला आहे. सभागृहात सदस्य जादा विषयांचे प्रस्ताव वाचून दाखविण्याची मागणी करत असतात. परंतु, या जादा विषयांचे प्रस्ताव सभागृहात येत नाही. यामुळे सदस्यांनाही या प्रस्तावाबाबत माहिती नसते आणि आयुक्‍तांनाही माहिती मिळत नसल्यानेच आयुक्‍तांनी या बाबीची गंभीर दखल घेत नगरसचिव विभागास पत्र सादर केले आहे.
मराठा आरक्षणासाठी करणार नवा कायदा
मुंबईत पहिल्याच दिवशी पाण्याची बोंब
‘स्वाभिमानी’चे सहकारमंत्र्यांच्या कारखान्यासमोर उपोषण
कोल्हापुरात राष्ट्रवादीच्या जागेवर काँग्रेसचा दावा
मराठा आरक्षणासाठी करणार नवा कायदा
मुंबईत पहिल्याच दिवशी पाण्याची बोंब
कोल्हापुरात राष्ट्रवादीच्या जागेवर काँग्रेसचा दावा
राष्ट्रवादीला हव्यात लोकसभेच्या दोन, तर विधानसभेच्या १५ जागा


पं. उल्हास बापट यांचे नाशिकशी गहिरे ऋणानुबंध | पुढारी	Top

होमपेज › Nashik › पं. उल्हास बापट यांचे नाशिकशी गहिरे ऋणानुबंध
पं. उल्हास बापट यांचे नाशिकशी गहिरे ऋणानुबंध
मुंबई येथील प्रख्यात संतूरवादक पं. उल्हास बापट यांचे नाशिक शहराशी गहिरे ऋणानुबंध होते. त्यांच्या अनेक मैफली शहरात रंगल्या होत्या, तर येथील नाट्यसंस्थांच्या नाटकांनाही त्यांनी पार्श्‍वसंगीत दिले होते. पं. बापट यांच्या निधनानंतर शहरातील सांस्कृतिक विश्‍वाने या आठवणींना उजाळा दिला.
पं. बापट यांचे ज्येष्ठ बंधू तथा अभिनेते आनंद बापट व वास्तुविशारद विवेक बापट यांचे नाशिकरोड येथे वास्तव्य आहे. त्यामुळे पं. उल्हास बापट यांचे शहरात अधूनमधून येणे होत असे. मान्यवरांनी दिलेल्या माहितीनुसार, पं. बापट यांची शहरातील पहिली मैफल ‘कलाअर्घ्य’ या संस्थेतर्फे 1 फेब्रुवारी 1974 रोजी आयोजित करण्यात आली होती. त्याकाळी लोकांना संतूर वाद्याविषयी फारशी माहिती नव्हती. त्यामुळे दुर्गा मंगल कार्यालयात झालेल्या या मैफलीत पं. बापट यांनी प्रथम संतूरविषयी मार्गदर्शन केले होते. संतूर हे वाद्य किती दुर्मिळ असून, त्याची खासियत काय, हे त्यांनी रसिकांना आत्मीयतेने समजावून सांगितले होते. त्यानंतर सुमारे दीड तास त्यांच्या स्वर्गीय संतूरवादन मैफलीचा आनंद नाशिककरांनी घेतला होता.
नाशिकरोडच्या ‘ऋतुरंग’ संस्थेतर्फे सन 2004 मध्ये त्यांचा भारतीय शास्त्रीय व पाश्‍चात्त्य संगीत यांच्या फ्यूजनचा ‘यात्रा’ हा आगळा कार्यक्रम घेण्यात आला होता. ‘ऋतुरंग’ महोत्सवाअंतर्गत बिटको महाविद्यालयात हा कार्यक्रम रंगला होता, तर सन 2010-11 मध्ये ‘पाडवा पहाट’ला त्यांच्या संतूरवादनाचा कार्यक्रम ऋतुरंग भवनात झाला होता. शहरात त्यांच्या 8 ते 10 मैफली झाल्या होत्या. याशिवाय सन 1987 मध्ये लोकहितवादी मंडळाच्या ‘एक होती वाघीण’, तर ‘ऋतुरंग’च्या ‘अ‍ॅवॉर्ड’, ‘मिशीतल्या मिशीत’, ‘वाळूचं घर’ या नाटकांना त्यांनी पार्श्‍वसंगीत दिले होते.
दरम्यान, पं. उल्हास बापट हे उत्साही कलावंत होते. त्यांचे नाशिकशी गहिरे ऋणानुबंध होते. त्यांच्या शहरात मोजक्याच मैफली झाल्या, मात्र त्यांनी कानसेनांना तृप्त केल्याची प्रतिक्रिया कुसुमाग्रज प्रतिष्ठानचे कार्यवाह प्रा. मकरंद हिंगणे यांनी दिली.
बाजार समितीची बरखास्ती संशयाच्या भोवर्‍यात
‘जलयुक्त शिवार’चा चांदवडला पुरस्कार
बॉश कंपनीतील ठेकेदाराकडून ११ कोटींची फसवणूक
डस्टबिन खरेदी केले, पण कोड क्रमांकच दिले नाहीत
नाशिकला ४० दिवसांचा ‘इंडिया ग्रेप हार्वेस्ट’
जिल्ह्यात २८६ अंगणवाड्या तहानलेल्या
मराठा आरक्षणासाठी करणार नवा कायदा
मुंबईत पहिल्याच दिवशी पाण्याची बोंब
‘स्वाभिमानी’चे सहकारमंत्र्यांच्या कारखान्यासमोर उपोषण
कोल्हापुरात राष्ट्रवादीच्या जागेवर काँग्रेसचा दावा
मराठा आरक्षणासाठी करणार नवा कायदा
मुंबईत पहिल्याच दिवशी पाण्याची बोंब
कोल्हापुरात राष्ट्रवादीच्या जागेवर काँग्रेसचा दावा
राष्ट्रवादीला हव्यात लोकसभेच्या दोन, तर विधानसभेच्या १५ जागा


konkan railway manson timetable start to 10 june | कोकण रेल्वेच्या पावसाळी वेळापत्रकाची सुरुवात 10 जूनपासून

दिव्य मराठी विशेष मधुरिमा
मधुरिमा रसिक जोक्स हेल्थ-लाइफस्टाइल
कोकण रेल्वेच्या पावसाळी वेळापत्रकाची सुरुवात 10 जूनपासून
प्रवाशांच्या सुरक्षेसाठी आखण्यात आलेल्या पावसाळी वेळापत्रकाची अंमलबजावणी येत्या 10 जूनपासून करण्यात येणार आहे.
रत्नागिरी: प्रवाशांच्या सुरक्षेसाठी आखण्यात आलेल्या पावसाळी वेळापत्रकाची अंमलबजावणी येत्या 10 जूनपासून करण्यात येणार आहे. यामुळे 10 जूनपासून 31 ऑक्टोबपर्यंत या मार्गावरून धावणार्‍या काही गाड्यांची वेळ काहीशी बदलणार आहे. प्रवाशांच्या सुरक्षितेतेच्या दृष्टीने दरडी कोसळण्याची भीती असलेल्या भागातून रेल्वे गाड्यांच्या वेगावर नियंत्रण ठेऊन कोकण रेल्वेकडून पावसाळ्यासाठी स्वतंत्र वेळापत्रक आखण्यात येते.
दरम्यान, रत्नागिरीसह कोकणात पावसाला प्रारंभ झाला असून गेल्या दोन दिवसात 30 मि‍मी पाऊस पडल्याची नोंद घेण्यात आली आहे.
मुलाच्या माहितीमुळे रातोरात पकडला चोरटा, सिनेस्टाइल पाठलाग करून पोलिसांनी पकडली चारचाकी
सुनील तटकरे यांना धक्का, पुतण्याचा शिवसेनेत प्रवेश, कोकणात राष्ट्रवादीला भगदाड
मराठा समाजाचा एल्गार आता कोकणातही; चिपळूणमध्ये धडकले भगवे वादळ